Só sê Toyota oor Hilux-video | Maroela Media
Skermskoot uit die video deur Teknikens Värld
Die Sweedse motortydskrif, Teknikens Värld, wys in die video dat die nuwe Hilux byna omslaan wanneer die motor teen ongeveer 60 km/h vinnig van rigting verander word. Die tydskrif noem dit 'n "moose test", aangesien hulle wil bepaal hoe die voertuig sal reageer indien mens skielik vir iets in die pad moet uitswaai. Die 2007-model van die Hilux het op 'n soortgelyke wyse reageer (beeldmateriaal ook in die video te sien).
Toyota het aan Maroela Media gesê die veiligheid van sy klante bly die motorvervaardiger se hoogste prioriteit. "Toyota neem die verslag deur Teknikens Värld baie ernstig op," het die maatskappy gesê. "Ons is tans in gesprek met die tydskrif om bykomende besonderhede oor die toets te bekom."
Die maatskappy het bevestig Toyota het sy eie streng veiligheidstandaarde vir alle produkte. "Hilux voldoen aan hierdie standaarde. Om al ons klante se veiligheid te verseker, sal ons egter 'n deeglike analise van die toets doen en daarvolgens reageer."
Lees Maroela Motors se padtoets oor die Hilux.
Raait , laat dit begin …. Isuzu doen dit nie.
Gelukkig het ons nie "Moose" in Suid Afrika nie…….
Toyota was maar nog altyd pateties met hul padhouvermoee, maar omdat hy ook nie 'n hoe werk verrigting het nie, is padhouvermoee seker nie so belangrik nie.
Daar is net een ding om te doen…..Koop n Ranger!
Die ouer reeks, veral die 2.5 diesel enkel en D/C 4 x 4 het maklik gerol. Die nuwe Toyota model Elvis. As jy hom ruk dan rol hy.